નેપાળગંજ અને સિમિકોટમાં હવામાન ખરાબ હોવાને કારણે માનસરોવરથી પરત આવતા યાત્રીઓ ફસાયા છે. યાત્રાળુઓને ત્યાંથી સુરક્ષિત સ્થાન પર લઈ જવા પ્રયાસ કરવામાં આવી રહ્યો છે. ઉપરાંત તેમના ભોજન અને તબીબી સુવિધાઓ પૂરી પાડવામાં આવી રહી છે.ભારતીય વિદેશ મંત્રાલયે આ અંગે નિવેદન જારી કર્યું છે કે, ભારતીય દૂતાવાસે તેના પ્રતિનિધિઓને નેપાળગંજ અને સિમિકોટ મોકલ્યા છે. જેઓ ત્યાં ફસાયેલા તમામ યાત્રાળુઓ સાથે સંપર્કમાં છે. તેમને શક્ય તમામ મદદ આપવામાં આવી રહી છે. યાત્રીઓના રોકાણ, ખોરાક અને તબીબી સુવિધાઓનું પણ ધ્યાન રાખવામાં આવી રહ્યું છે. મંત્રાલયે જણાવ્યું કે, વિસ્તારમાં હવામાન ઘણું ખરાબ હોવાથી યાત્રીઓને ત્યાંથી ખસેડવા ઘણું મુશ્કેલીભર્યું થઈ રહ્યું છે.